На основу Решења Привредног суда у Новом Саду од 09.03.2016. године о проглашењу банкротства стечајног дужника **Bridge Power Investments doo** Нови Сад, улица Стражиловска бр. 23, број предмета 2.Ст.68/2015, а у складу са члановима 131, 132 и 133, 135 и 136 Закона о стечају (Службени гласник Републике Србије број 104/2009, 99/2011, 71/2012-Одлука Уставног суда и 83/2014), Националним стандардом број 5 о начину и поступку уновчења имовине стечајог дужника ( Службени гласник Републике Србије број 13/2010 ), стечајни управник стечајног дужника

 Bridge Power Investments doo – у стечају Нови Сад

ОГЛАШАВА

другу продају покретне имовине стечајног дужника

јавним надметањем

**Предмет продаје је следећа пољопривредна механизација:**

|  |  |  |  |
| --- | --- | --- | --- |
| Редни бр.имовинскецелине |   Предмет продаје | Почетна цена (дин) | Депозит (дин) |
| 11. |  ТРАКТОРрег. бр. NS ABG-10, марка: STEYRтип/модел: CVT6225, бр. шасије: Z9BJ53692 бр. мотора: 000684205, година производње: 2009 снага мотора:181KW, запр.мотора:6728cm3  | 2.626.878,00 | 1.751.252,00 |
| 12. |  ТРАКТОРрег. бр. NS ABF-70, марка: STEYRтип/модел: CVT6225, бр. шасије: Z9BJ53678 бр. мотора: 000684201, година производње: 2009 снага мотора: 181 KW, запр. мотора: 6728 cm3  | 2.626.878,00 | 1.751.252,00 |
| 13. | Прикључно возило за трактор - БАЛИРКАрег. бр. NS 68-AAJ, марка: CASE IHтип/модел: LB433, бр. шасије: 364924003година производње: 2012  | 1.451.037,00 | 967.358,00 |
| 14. | Прикључно возило за трактор - БАЛИРКАрег. бр. NS 86-AAJ, марка: CASE IHтип/модел: LB433, бр. шасије: 364958001година производње: 2012  | 1.451.037,00 | 967.358,00 |
| 15. |  ТРАКТОРрег. бр. NS AAŽ-63, марка: CASE IHтип/модел: MAGNUM 250бр. шасије: Z9RZ01203, бр. мотора: 46972045година производње: 2009 снага мотора: 185 KW, запр. мотора: 8300 cm3  | 4.002.862,00 | 2.668.574,00 |
| 16. |  ТРАКТОР рег. бр. NS AAŽ-62, марка: CASE IHтип/модел: PUMA 155бр. шасије: ZABL61754, бр. мотора: 000776929година производње: 2010 снага мотора: 116 KW, запр. мотора: 6730 cm3  | 2.126.520,00 | 1.417.680,00 |

Право на учешће у поступку продаје имају сва правна и физичка лица која:

 1. након добијања профактуре, изврше уплату ради откупа Продајне документације у износу од **24.000,00 РСД** ( профактура се може добити сваког радног дана од 08.00 до 14.00 часова, уз претходни договор са стечајним управником Иваном Петровићем на број телефона 063/538-076). Рок за откуп продајне документације је **26.10.2017**. године.По извршеној уплати , **Продајна документација се може преузети на адреси: Агенција Ассист Нови Сад, Народног фронта 73 ( Пословни центар** **Атријум)** сваког радног дана од 8.00 до 14.00 часова.

 2. уплате новчани износ утврђеног депозита са назнаком редног броја имовинске целине за коју се купац опредељује, на текући рачун стечајног дужника број **200-2658070101038-85** најкасније до **27.10.2017. године**, или положе неопозиву банкарску гаранцију наплативу на први позив ( са роком важности до **15.01.2018.године**). У случају да се на име депозита за учешће у поступку продаје положи банкарска гаранције, оригинал исте се ради провере мора доставити искључиво лично, сваког радног дана од 08.00 до 14.00 часова, на адресу : Агенција Ассист Нови Сад, Народног фронта 73, најкасније до **27.10.2017. године**

 3. потпишу изјаву о губитку права на повраћај депозита, у случајевима предвиђеним Националним стандардом број 5. Изјава чини саставни део продајне документације.

 Имовина се може разгледати након откупа продајне документације, сваким радним даном од дана објављивања огласа до **27**.**10.08.2017.** године, у периоду од 10.00 до 15.00 часова, уз обавезну претходну најаву стечајном управнику. **Имовина се купује у виђеном стању без гаранције, а стечајни управник не одговара за недостатке које купац утврди по извршеној продаји.**

 Након уплате депозита , потенцијални купци , ради правовремене евиденције, морају предати стечајном управнику : попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац ( ако се као потенцијални купац пријављује правно лице), овлашћење за заступање (оверено у суду односно код јавног бележника), уколико јавном надметању не присуствује потенцијални купац лично ( за физичка лица) или законски заступник ( за правна лица). **Адреса за доставу: Агенција Ассист, Народног фронта 73, 21000 Нови Сад, закључно са 27.10.2017. године , до 15.00 часова.**

Регистрација учесника почиње два сата пре почетка јавног надметања, а завршава се 15 минута пре почетка јавног надметања, односно у периоду од 13:00 до у 14:45 часова, на истој адреси**.**

 Стечајни управник спроводи јавно надметање тако што:

1. Региструје лица која имају право учешћа на јавном надметању;
2. Отвара јавно надметање читајући правила надметања;
3. Позива учесника да прихвате понуђену цену према унапред утврђеним корацима увећања;
4. Одржава ред на јавном надметању;
5. Проглашава за купца учесника који је први прихватио највишу понуђену цену;
6. Потписује записник.

Особе које учествују на јавном надметању дужне су да пруже на увид доказ о идентитету ( важећа лична карта или пасош).

 **Јавно надметање ће се одржати дана 30.10.2017. године,у 15.00 часова, на адреси: Агенција Ассист, Народног фронта 73, Нови Сад ( Пословни центар Атријум).**

 У случају да на јавном надметању победи купац који је депозит обезбедио банкарском гаранцијом, исти мора уплатити износ депозита на текући рачун стечајног дужника, у року од 2 радна дана од дана јавног надметања, након чега ће му бити враћена гаранција.

 Закључењу купопродајног уговора приступа се под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од 15 дана од дана потписивања уговора о купопродаји.Ако проглашени купац не потпише записник, или не закључи купопродајни уговор, или не уплати купопродајну цену у прописаним роковима и по прописаној процедури,као и у свим другим случајевима предвиђеним Изјавом о губитку права на повраћај депозита, губи право на повраћај депозита,а за купца се проглашава други најбољи понуђач.

 Други најбољи понуђач има иста права и обавезе као проглашени купац.У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција.

 Учесницима који на јавном надметању нису стекли статус купца или другог најбољег понуђача, депозит се враћа у року од осам дана од дана јавног надметања. Другом најбољем понуђачу, депозит се враћа у року од три радна дана, од дана када проглашени купац уплати купопродајну цену.

 Порезе и трошкове који произилазе из закљученог купопродајног уговора у целости сноси купац.

**Овлашћено лице: Иван Петровић, стечајни управник, поштански преградак 33, 21137 Нови Сад**, **телефон 063/538-076.**